“ કાઠી જ્ઞાતિનું ઘોડા ઉછેરનાં ક્ષેત્રે આજે પણ એ પ્રદાન ગણાવી શકાય કે આ ઝડપી અને વાહનનાં યુગમાં પણ એટલુ જ મહત્ત્વ રહયુ છે. તેથી જ કાઠીયાવાડી ઘોડાની જાતો જાળવી રાખવા માટે અનેક અશ્વપાલક મંડીળીઓ ઉભી થઇ છે. એજ રીતે પોલીસદળમાં પણ ઘોડેસવાર પોલીસોનું ખૂબ જ મહત્ત્વ રહયુ છે અને આ પેડોકમાં પણ કાઠી જ્ઞાતિનાં ઘોડા ઉછેરની પદધતીએ જ ઘોડા ઉછેરવામાં આવે છે. સમય પલટાય ગયો છે છતાં આજે પણ સૌરાષ્ટ્રની દેહાણ જગ્યાઓમાં અસંખ્ય ઘોડાઓ પાળવામાં આવે છે અને તેનો વંશ જાળવી રાખવાનું અગત્યનું કામ થઇ રહયુ છે. આ જગ્યાઓ સિવાય અન્ય કાઠીઓ આજે પણ ઘણા ગામોમાં ઘોડા ઉછેર કરી રહયા છે. કાઠીઓને મુળથી જ ઘોડા ધાર્મિક રીતે વ્હાલા હોવાથી આજે પણ ઘોડાઓનું મહત્ત્વ તેમને માટે એવું જ રહયુ છે. લગ્ન પ્રસંગે અને દશેરાનાં દિવસે ઘોડા ખાસ તૈયાર કરી શણગારી એ ઘોડાનું કવૌત અન્ય લોકોને બતાવી અચંબામાં નાંખી દે છે. આ આધુનીક યુગમાં પણ કાઠીઓનાં ઘોડા તરફનાં આ પ્રેમ અને તેની ઘોડા પ્રત્યેની લાગણી અને ઉછેરને હિસાબે ઘોડાઓ જળવાય રહયા છે અને અન્ય સમાજનાં લોકોને પણ અને ખાસ કરીને શહેરી જીવન જીવતા લોકોને પણ ઘોડાઓ તરફ ઘેલું લગાડયું છે તે તેનું મહત્ત્વનું પ્રદાન ગણાવી શકાય.